
Parlamentul  României

Camera  Deputaţilor
Comisia pentru Sănătate şi Familie
                 Nr. 28/120/ 8 martie 2002 

BIROULUI PERMANENT

AL

CAMEREI DEPUTAŢILOR,


Vă înaintăm , alăturat, raportul la  propunerea legislativă privind completarea Legii nr.505/2001 privind aprobarea Ordonanţei Guvernului nr. 109/1999 pentru modificarea şi completarea Ordonanţei Guvernului nr. 22/1992 privind finanţarea ocrotirii sănătăţii, trimis Comisiei pentru sănătate şi familie cu adresa nr.635 din 22  ianuarie 2002.


La întocmirea raportului, comisia  a avut în vedere şi avizul Consiliul Legislativ.


La examinarea proiectului de lege, Comisia pentru sănătate şi familie şi-a însuşit parţial punctul de vedere al Guvernului.


În raport cu obiectul şi conţinutul său, proiectul de lege face parte din categoria legilor ordinare.

                    PREŞEDINTE,                                         SECRETAR,                        

DEP.ACAD.PROF.DR.MIRCEA IFRIM      DEP.FARM.ION BURNEI                                        

Parlamentul  României

Camera  Deputaţilor
Comisia pentru Sănătate şi Familie
                                                                                                             Nr. 28/120/ 8 martie 2002 

R A P O R T    
asupra propunerii legislative privind completarea Legii nr.505/2001 privind aprobarea 

Ordonanţei Guvernului nr.109/1999 pentru modificarea şi completarea 

Ordonanţei Guvernului nr.22/1992 privind finanţarea ocrotirii sănătăţii


În urma examinării propunerii legislative privind completarea Legii nr.505/2001 privind aprobarea Ordonanţei Guvernului nr.109/1999 pentru modificarea şi completarea Ordonanţei Guvernului nr.22/1992 privind finanţarea ocrotirii sănătăţii, în şedinţa din 6.03.2002, comisia, în unanimitate,  a hotărât ca aceasta să fie supusă spre dezbatere şi adoptare cu următoarele amendamente:
Nr.

crt.
Articolul

(textul iniţial )
Amendamentul propus

(autorul)

Text adoptat de comisie
Motivare

0.
1.
2.
3.

1.
Titlu 

Lege privind completarea Legii nr.505/2001 privind aprobarea Ordonanţei Guvernului nr. 109/1999 pentru modificarea şi completarea Ordonanţei Guvernului nr. 22/1992 privind finanţarea ocrotirii sănătăţii.


Se propune reformularea titlului legii după cum urmează:

“Lege pentru modificarea şi completarea Ordonanţei Guvernului nr. 22/1992 privind finanţarea ocrotirii sănătăţii.”
Conform exigenţelor de tehnică legislativă, intervenţia legislativă trebuie efectuată asupra actului normativ de bază.



2.
Articolul unic.

“Legea nr.505 privind aprobarea Ordonanţei Guvernului nr. 109/1999 pentru modificarea şi completarea Ordonanţei Guvernului nr. 22/1992 privind finanţarea ocrotirii sănătăţii publicată în Monitorul Oficialal României, Partea I, nr.642 din 15 octombrie 2001 se completează după cum urmează:”


Se propune să se reformuleze după cum urmează:

“Articol unic. – Ordonanţa Guvernului nr. 22/1992 privind finanţarea ocrotirii sănătăţii, publicată în Monitorul Oficial al României, Partea I, nr.213 din 28 august 1992, aprobată prin Legea nr.114/1992, cu modificările şi completările ulterioare, se modifică şi se completează după cum urmează:
Idem.

3.
___
Se propune să se introducă un nou text, ca pct.1, cu următorul cuprins:

“1. La articolul 1, după litera c) se introduce litera d) cu următorul cuprins:

d) taxe asupra activităţilor dăunătoare sănătăţii.”
Autori: Comisia pentru sănătate şi familie şi Ministerul Sănătăţii şi Familiei .


Taxele nu constituie venituri proprii şi trebuiesc menţionate ca o sursă de finanţare distinctă.

4.
Pct.1.

“1. La punctul 2 articolul I punctul 3, la articolul 3 după litera c) se introduce litera d) cu următorul cuprins:

d) taxa asupra activităţilor dăunătoare sănătăţii.”


Se propune să se elimine.
Autori: Comisia pentru sănătate şi familie şi Ministerul Sănătăţii şi Familiei .


Taxele nu constituie venituri proprii şi au fost menţionate ca o sursă de finanţare distinctă în cuprinsul art.1.

5.
___
Se propune să se introducă un nou text, ca pct.2, cu următorul cuprins:

“2.După articolul 3 se introduce articolul 31 cu următorul cuprins:

 Art.31. – Taxele prevăzute la art.1 lit.d) se suportă de către :

a) persoanele juridice care realizează încasări din acţiuni publicitare la produsele din tutun, ţigări şi băuturi alcoolice, în cotă de 12 % din valoarea acestor încasări;

b) persoanele juridice care realizează venituri din vânzările de produse din tutun, ţigări şi băuturi alcoolice , în cotă de 2 % din sumele realizate din vânzarea produselor respective , după deducerea accizelor şi a taxei pe valoarea adăugată, datorate bugetului de stat.”


Pentru a preciza care sunt persoanele juridice care suportă aceste taxe, precum  modul şi nivelul de încasare a acestora.



6.
Pct.2.

“ La punctul 3 articolul I punctul 4, articolul 4 va avea următorul cuprins:

 Taxele prevăzute la art.3 lit.d) se suportă de către :

 a) persoanele juridice care realizează încasări din acţiuni publicitare la produsele din tutun, ţigări şi băuturi alcoolice, în cotă de   12 % din valoarea acestor încasări;

b) persoanele juridice care realizează venituri din vânzările de produse din tutun, ţigări şi băuturi alcoolice , în cotă de 2 % din sumele realizate din vânzarea produselor respective , după deducerea accizelor şi a taxei pe valoarea adăugată, datorate bugetului de stat.”


Se propune să se elimine.

Autori: Comisia pentru sănătate şi familie şi Ministerul Sănătăţii şi Familiei .
În conformitate cu prevederile art.60 alin.(3) din Legea nr.24/2000 privind normele de tehnică legislativă pentru elaborarea actelor normative.

7.
___
Se propune să se introducă un nou text, ca pct.3, cu următorul cuprins:

“3. Articolul 9 va avea următorul cuprins:

Art.9. – Veniturile proprii realizate potrivit prevederilor art.3 şi taxele asupra activităţilor dăunătoare sănătăţii prevăzute la art.31 se utilizează pentru finanţarea programelor naţionale de sănătate.”

Autori: Comisia pentru sănătate şi familie şi Ministerul Sănătăţii şi Familiei .


Pentru corelare cu prevederile de la art.31 şi conformitate cu prevederile art.I alin.(2) din Ordonanţa de urgenţă a Guvernului nr. 32/2001 pentru reglementarea unor probleme financiare, aprobată prin Legea nr.374/2001.



8.
___
Se propune să se introducă un nou text, ca pct.4, cu următorul cuprins:

“4. La anexă punctul 4 se abrogă.”

Autori: Comisia pentru sănătate şi familie şi Ministerul Sănătăţii şi Familiei .


Pentru corelare cu art.I alin.(1) din Ordonanţa de urgenţă a Guvernului nr. 32/2001 pentru reglementarea unor probleme financiare care prevede că, contribuţia lunară a părinţilor sau a tutorilor legali, pentru întreţinerea copiilor în creşe, reprezintă venituri ale bugetelor locale.



În urma dezbaterilor nu s-au înregistrat amendamente respinse.

                            PREŞEDINTE,                                                                                                              SECRETAR,

        DEP.ACAD.PROF.UNIV.DR.MIRCEA IFRIM                                                                   DEP.FARM.ION BURNEI 

